Ելենա Զվյոզդնայա

Ելենա Զվյոզդնայա (ռուս.՝ Елена Звёздная, նոյեմբերի 22, 1981(1981-11-22), Ռուսաստան), ժամանակակից ռուսաստանցի բանաստեղծուհի, մարտական ֆանտաստիկա ժանրի  և հումորային ֆենտեզիների հեղինակ։


== Կենսագրություն ==
Վիպասանուհին ծնվել է 1981 թվականի նոյեմբերի 22-ին Մոսկվայում։ Ելենա Զվյոզդնայան նրա կեղծանունն է, բանաստեղծուհու իրական անունն անհայտ է։ Ամուսնացած է, ունի մեկ դուստր։ Նրա վաղ ստեղծագործություններից կարելի է գտնել «Մշուշի վհուկ» ծածկանվամբ։
Որոշներն ասում են, որ Ելենա Զվյոզդնայան տղամարդ է։
Ելենան սկսել է գրքեր գրել լրագրող աշխատելու ժամանակ։
Նրա առաջին գիրքը՝ «Գիշերվա մեջ պարողը» լույս է տեսել 2009 թվականին «Սամիզդատ» կայքում։ Նույն տարում Ելենա Զվյոզնայան սկսել է աշխատել «Վարձկանուհի Հելի արկածներ» շարքի վրա, որը, ըստ բանաստեղծուհու, նրա գլխավոր գրականական աշխատանքն է։ Չնայած դրան, շարքը տպագրվել է բավականին ուշ։


== Ստեղծագործություն ==
Ելենան ստացել է երկու բարձրագույն կրթություն, սովորել է պատմության և հոգեբանության ֆակուլտետներում։ Նրա խոսքով, առաջին մասնագիտությունը թույլ է տալիս նրան իր աշխարհում ստեղծել սոցիալ-տնտեսական մոդելներ, իսկ երկրորդը՝ մանրամասնորեն և հստակ սահմանել այդ կերպարների հոգեբանությունը։
Ելենա Զվյոզդնայան գրում է տարբեր ժանրերով և ոճերի մեջ, հումորային ֆանտաստիկայից մինչև հակաուտոպիա։ Հեղինակի գրքերի հիմնական ընթերցողները կանայք են։ Քննադատները նրա ոճն անվանում են «աշխույժ և հեգնական»։
Բանաստեղծուհին հրատարակել է ավելի քան քսանհինգ վեպ, ներառյալ «Նզովքների ակադեմիա» շարքը, «Ամենաուժեղի իրավունքներ»-ը, «Մահացու խաղեր», «Տերրա» և «Վհուկի արկածներ» շարքերը։
Տպագրված առաջին աշխատանքը 2011 թվականին «Tsentrpoligraf» հրատարակչությունում խմբագրված «Միայն մեկ համբույր» ստեղծագործությունն է։ Դեբյուտից հետո նա սկսում է համագործակցել Alfa-book հրատարակչության հետ, որոնք համատեղ ջանքերով հրատարակում են տարբեր գրքեր։
2012 թվականի սկզբին Ելենան սկսում է աշխատել «Էկսմո» հրատարակչությունում, որտեղ էլ տպագրվում են բանաստեղծուհու ավելի քան 20 գրքեր։
2014 թվականին «Էկսմո» հրատարակությունը ձեռնամուխ է լինում բանաստեղծուհու «Նզովքների ակադեմիա» շարքի տպագրմանը։ Այն բաղկացած էր 8 գրքերից և հայտնի էր տպագրությունից դեռևս երկու տարի առաջ։ Ելենա Զվյոզդնայայի գրքերի տպաքանակի՝ հրատարակչությունների կայքերում հրապարակված տվյալները կազմել են 95 000, ըստ այլ աղբյուրների մինչև 300 000 օրինակ։ Ելենա Զվյոզդնայան մշտապես ունի հավելյալ հրապարակվող տպաքանակներ, որոնք տեղադրվում են նաև օնլայն տարբերակներով։ Գրողի ստեղծագործությունների հիման վրա ստեղծվել է «Ելենա Զվյազդնայայի ո՞ր հերոսին եք դուք նման» վերնագրով թեստեր, որը տպագրվել է «Օտդոխնի» ամսագրում և «Էկսմո» հրատարակչության կայքում։ 2016 թվականին «Էկսմո» հրատարակչությունում սկսվում է տարածվել Ելենայի նոր անձնական շարքը, որը հայտնի է «Աստղային տրամադրություն» անվամբ, հանդիսանում է «Իրական սև վհուկ» վիպակի շարունակությունը։


== Քննադատություններ ==
Ելենայի աշխատանքները բավականին շատ արձագանքների են արժանանում ընթերցողների և քննադատների կողմից։

Ելենայի ստեղծագործությունը կարդում են ոչ միայն ցանցային ընթերցողները, այլև գրադարանների աշխատողները։


== Հրատարակումներ ==


== Մրցանակներ և պարգևներ ==
LiveLib.ru կայքի մրցույթ, «Ընթերցողների ընտրություն 2014»։«Բոլոր վհուկները խարտյաշ են» գիրքը «Ընթերցողների ընտրություն 2014» մրցույթի սուպերֆինալում զբաղեցրել է առաջին պատվավոր հորիզոնականը
LiveLib.ru կայքի մրցույթ, «Ընթերցողների ընտրություն 2015»։«Նզովքների ակադեմիա։ Դաս երրորդ.Գաղտնիքները լինում են մահացու» գիրքը «Ընթերցողների ընտրություն 2015» մրցույթում սուպերֆինալում զբաղեցրել է երկրորդ պատվավոր հորիզոնականը
LiveLib.ru «Ընթերցողների ընտրություն 2016»։«Իրական սև վհուկ» գիրքը «Ընթերցողների ընտրություն 2016»-ին գրավել է առաջին հորիզոնականը։

2017 թվականին արժանացել է ֆանտաստիկայի հարցերով գրական համաժողովի «Տարվա ֆանտաստ» մրցանակին։


== Ծանոթագրություններ ==


== Արտաքին հղումներ ==
Елена Звёздная, официальный сайт автора
Журнал «Самиздат», Елена Звёздная
Электронная библиотека RuLit: Елена Звёздная
Виртуальная электронная библиотека ВВМ: Елена Звёздная Archived 2018-08-25 at the Wayback Machine.
Официальная страница Елены Звёздной в социальной сети вконтакте
Официальная страница Елены Звёздной в социальной сети Facebook
Группа, посвященная творчеству Елены Звёздной в социальной сети вконтакте